Bonn
Bonn ass eng Stad an der Bundesrepublik Däitschland. Mat engen 325.000 Awunner (2011) läit se u béiden Uwänner vum Rhäin am Süde vun Nordrhein-Westfalen.

Hir Ufänk ginn 2000 Joer zeréck op germanesch a réimesch Siidlungen. Domat ass et eng vun den eelste Stied an Däitschland. Am Laf vum 19. Joerhonnert huet d'Stad duerch hir Universitéit op sech opmierksam gemaach, déi sech zu enger vun deene bedeitendsten däitschen Héichschoulen entwéckelt huet. Wéinst der Trennung vun Däitschland nom Zweete Weltkrich an Zone war Bonn vun 1949 bis 1990 provisoresch Haaptstad a bis 1999 Regierungssëtz vun der Bundesrepublik Däitschland. Haut hunn ëmmer nach sechs Bundesministerien hei hiren éischten Dingschtsëtz.

Kuckeswäertes 
 Bonner Münster aus dem 11. Joerhonnert
 Al Märei am Rokokostil
 Rheinesch Friedrich-Wilhelms-Universitéit Bonn am Gebai vum fréiere Kurfirschtleche Schlass

Bekannt Bonner 
 Ludwig van Beethoven (1770-1827), Komponist

Um Spaweck 
 Offiziell Websäit vun der Stad Bonn

Stied an Nordrhein-Westfalen
Universitéitsstied an Däitschland
Kreesfräi Stied an Däitschland